armvectores/hy_wikipedia_2023 huggingface dataset:
Ռոստոմ Աբաշիձե

Վիքիպեդիայում կան հոդվածներ  Աբաշիձե ազգանունով այլ մարդկանց մասին:Ռոստոմ Աբաշիձե (վրաց.՝ როსტომ აბაშიძე, փետրվարի 23, 1935(1935-02-23), Բաթում, Վրացական ԽՍՀ, ԱԽՖՍՀ, ԽՍՀՄ), վրացի խորհրդային հունահռոմեկան ոճի ըմբիշ։ Աշխարհի եռակի, ԽՍՀՄ եռակի չեմպիոն։ ԽՍՀՄ սպորտի վաստակավոր վարպետ (1962)։


== Կենսագրություն ==
Ծնվել է 1935 թվականի փետրվարի 23-ին Բաթում քաղաքում։


== Մարզական գործունեություն ==
Մարզիչներ Ակակի Մամինոշվիլիի և Գեորգի Ռոսթիաշվիլիի ղեկավարությամբ 1950 թվականից սկսում է զբաղվել դասական ոճի ըմբշամարտով։ Մինչ այդ զբաղվել է լողով և ֆուտբոլով։ Հանդես է եկել կիսածանր քաշային կարգում (մինչև 97 կգ)։ 1954 թվականին լրացրել է ԽՍՀՄ սպորտի վարպետի նորման։ 1954-1963 թվականներին մասնակցել է ԽՍՀՄ առաջնություններին՝ 1957, 1960, 1962 թվականներին դառնալով չեմպիոն, իսկ 1956 և 1958 թվականներին արժանացել է բրոնզե պարգևի։ 1956 թվականին ընդգրկվել է ԽՍՀՄ հավաքականի կազմում։ 1958, 1962 և 1963 թվականներին դարձել է աշխարհի չեմպիոն։ Մասնակցել է 1964 թվականի Տոկիոյում անցկացված օլիմպիադային, սակայն, հիվանդությունից հետո չկարողանալով լիարժեք մարզական վիճակ ձեռք բերել, զբաղեցրել է ընդամենը 5-րդ տեղը։
Օլիպիադայից հետո անցել է մարզչական աշխատանքի։ Եղել է Վրացական ԽՍՀ հունահռոմեական ըմբշամարտի հավաքականի մարզիչը։ Նրա ղեկավարությամբ հավաքականը լուրջ հաջողությունների է հասել։
Գերազանցությամբ ավարտել է Վրաստանի պետական պոլիտեխնիկական ինստիտուտի շինարարական բաժինը, ապա՝ ասպիրանտուրան։
Շինարարական և գյուղատնտեսության ջրամատակարարման ոլորտներում զբաղեցրել է ղեկավար պաշտոններ։


== Ծանոթագրություններ ==
Պուշկինի փողոց (այլ կիրառումներ)

Պուշկինի փողոց, փողոցներ տարբեր քաղաքներում.

Պուշկինի փողոց (Երևան)
Պուշկինի փողոց (Կազան)
Պուշկինի փողոց (Դոնի Ռոստով)
Պուշկինի փողոց (Կրասնի Սուլին)
Պուշկինի փողոց (Յալթա)
Պասկալի օրենք

Պասկալի օրենք, հիդրոստատիկայի հիմնական օրենքը, որի համաձայն, արտաքին ուժերի գործադրած ճնշումը հեղուկի մակերևույթին հեղուկը հաղորդում է հավասարապես բոլոր ուղղություններով։ Սահմանել է Բ․ Պասկալը (հրապարակվել է 1663-ին)։ 


== Պասկալի օրենքը և դրա կիրառումը ==
Անշարժ հեղուկի կամ գազի վրա գործադրված ճնշումը, փոխանցվում է հեղուկի կամ գազի բոլոր կետերին առանց փոփոխության։ 

  
    
      
        p
        =
        
          
            F
            S
          
        
      
    
    {\displaystyle p={\frac {F}{S}}}
  ,որտեղ

  
    
      
        p
      
    
    {\displaystyle p}
   — ճնշումն է,

  
    
      
        F
      
    
    {\displaystyle F}
   — գործադրված ուժը,

  
    
      
        S
      
    
    {\displaystyle S}
   — մակերևույթի/անոթի մակերեսը։Պասկալի օրենքի վրա է հիմնված հիդրավլիկական մամլիչների և այլ հիդրոստատիկական մեքենաների գործողությունը։


== Տես նաև ==
Հիդրոստատիկա
Հիդրոստատիկ ճնշում


== Ծանոթագրություններ ==
Մարտի 25

Մարտի 25, տարվա 84-րդ (նահանջ տարիներին՝ 85-րդ) օրն է։

Տարվա ավարտին մնում է 281 օր։


== Դեպքեր ==
1821 - Հունաստանն ազդարարում է իր անկախությունը Օսմանյան կայսրությունից
1988 - Բրատիսլավայում կոմունիստական ռեժիմի դեմ կայանում է մոմերով ցույց


== Ծնունդներ ==
1699 - Յոհան Ադոլֆ Հասսե գերմ. երգիչ-երգահան (մ. 1783)։
1867 - Արտուրո Տոսկանինի իտալ. դիրիժոր (մ. 1957)։
1881 - Բելա Բարտոկ հունգ. դաշնակահար և կոմպոզիտոր (մ. 1945)։
1908 - Դևիդ Լին, բրիտանացի հայտնի ռեժիսոր, ստացել է Սըր կոչումը, Օսկարի կրկնակի դափնեկիր (մ. 1991)
1912 - Մարտին Քարամյան, բանաստեղծ, արձակագիր և թարգմանիչ
1912 - Ալեքսանդր Շաքարյան, հայ նկարիչ
1921 - Սիմոնա Սինյորե գերմ.-ֆրանս. դերասանուհի (մ. 1985)։
1926 - Արչիլ Գոմիաշվիլի,վրացի խորհրդային և ռուսական դերասան
1933 - Պարույր Մուրադյան, հայագետ, աղբյուրագետ և կովկասագետ
1947 - Էլթոն Ջոն անգլ. երգիչ-երգահան, դաշնակահար և դերասան
1955 - Մանիկ Աճեմյան, հայ բանաստեղծ, լրագրող


== Մահեր ==
1801 - Նովալիս, գերմ. բանաստեղծ և կոմպոզիտոր (* 1772)։
1914 - Ֆրեդերիկ Միստրալ, պրովանսացի բանաստեղծ
1918 - Կլոդ Դեբյուսի, ֆրանս. կոմպոզիտոր (* 1862)։
1969 - Մաքս Իսթմեն, ամեր. բանաստեղծ (* 1883)։
1973 - Տիգրան Հախումյան, հայ բանաստեղծ, գրականագետ, թարգմանիչ (* 1894)։
1980 - Միլտոն Էրիկսոն (* 1901)։
2007 - Անդրանիկ Մարգարյան, Հայաստանի 10-րդ վարչապետը (* 1951)։


== Տոներ ==
Պոդիմալովո

Պոդիմալովո (ռուս.՝ Подымалово, բաշկիրերեն՝ Подымалово), գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Բնակչությունը 2009 թվականին գրանցված տվյալներով կազմում էր 1454 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մյուրեյ շրջան (Ջորջիա)

Մյուրեյ շրջան (անգլ.՝ Murray County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 891 կմ² է, բնակչությունը՝ 36.506 մարդ (2010 թ. տվյալներով)։ Շրջկենտրոնն է Չաթսուորթ բնակավայրը։ Կազմավորվել է 1832 թ.։
Կաստելաֆիումե

Կաստելաֆիումե (իտալերեն՝ Castellafiume), կոմունա Իտալիայում, գտնվում է Աբրուցո մարզի Լ'Աքվիլա գավառում։
Բնակչությունը կազմում է 1105 մարդ (2008 թվականի տվյալներով)։ Խտությունը՝ 45 մարդ/կմ²։ Տարածքը՝ 25 կմ²։ Էլեկտրոնային փոստ՝ 67050։ Հեռախոսային կոդ՝ 0863։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսահամար՝ 0863 54142


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Կամեհամեհա III

Կամեհամեհա III (մարտի 17, 1814(1814-03-17), Keauhou Bay, Հավայիի թագավորություն - դեկտեմբերի 15, 1854(1854-12-15), Հոնոլուլու, Հավայիի թագավորություն),  Հավայան Թագավորության կառավարիչը 1825-1854 թվականներն ընկած ժամանակահատվածում։


== Կառավարում ==
Նրա օրոք Հավային բացարձակ միապետությունից վերածվել է քրիստոնեական սահմանադրական միապետության (սահմանադրությունն ընդունվել է 1840 և 1852 թվականներին)։ Թագավորության պատմության մեջ ամենաերկար գահակալած թագավորն էր։ Նա գահակալել է շուրջ 29 տարի 192 օր, չնայած իր գահակալության սկզբում գտնվում էր թագուհի Կաահումանիի, իսկ ավելի ուշ՝ Կաահումանի II-ի խնամակալության տակ։ Նա նպատակ ուներ հավասարակշռություն մտցնել երկրի արդիականացման հարցում՝ որդեգրել արևմտյան ուղին՝ պահպանելով ազգային մշակույթի հիմքերը։ Նրա օրոք թագավորությունը ճանաչեցին Ֆրանսիան, Բրիտանիան և ԱՄՆ-ն։


== Ժառանգներ ==
Կամաեմա III-ը ուներ 2 դոսւտր, սակայն նրանք մահացել են փոքր տարիքում։
Մնալով առանց ժառանգ՝ թագավորը որդեգրեց իր զարմիկներին։ Նրանցից երկուսը հետագայում դարձան թագավորներ՝ որպես Կամեհամեհա IV և Կամեհամեհա V։


== Մահ ==
1854 թվականի դեկտեմբերի 15-ին Կամեհամեհա III-ը հանկարծամահ է եղել հիվանդությունից, որի հավանական պատճառը կաթվածն էր։
Նրան հաջորդեց իր եղբորորդին և որդեգրած որդին՝ Ալեքսանդր Լիհոլիհոն, որը հայտնի էր որպես Կամեհամեհա IV թագավոր։


== Ֆիլատելիայում ==
Թագավորը պատկերված է Հավայան թագավորության (1853) փոստային նամականիշի վրա՝ 13 ցենտ անվանական արժեքով։


== Ծանոթագրություններ ==
Վեսյոլի Պոդոլ (գյուղ, Ելանեցի շրջան)

Անվան այլ կիրառումների համար տե՛ս՝ Վեսյոլի ՊոդոլՎեսյոլի Պոդոլ (ուկրաիներեն՝ Веселий Поділ), գյուղ Ուկրաինայի Նիկոլաևի մարզի Ելանեցի շրջանում։ Հիմնադրվել է 1924 թվականին։
2001 թվականի տվյալներով Վեսյոլի Պոդոլ գյուղում բնակվում էր 41 մարդ։ Բնակավայրը զբաղեցնում է 0,277 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ածղուր (Ախալցխայի շրջան)

Ածղուր (վրաց.՝ აწყური), գյուղ Վրաստանում։ Գտնվում է Սամցխե-Ջավախք մարզի Ախալցխայի շրջանում։


== Դիրք ==
Գյուղը գտնվում է ծովի մակարդակից 900 մետր բարձրության վրա։ Շրջկենտրոն Ախալցխայից հեռու է 22 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1539 մարդ։


== Ծանոթագրություններ ==
Սենիե (Ծովափնյա Շարանտի գավառ)

Սենիե (ֆր.՝ Seigné ), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Օլնե կանտոնի Սեն Ժան դ՛Անժելի շրջանի կազմի մեջ։ 
Համայնքի INSEE կոդ՝ 17422։


== Բնակչություն ==
Համայնքի բնակչությունը 2010 թվականին կազմում էր 98 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Սենիե (ֆր.)
Օլիվենիտ

Օլիվենիտ (անգլ.՝ oliva – զեյթուն, գույնի նմանությամբ), միներալ։ Քիմիական կազմը՝ Cu2[OH/AsSO4] ։ Բյուրեղագխոական համակարգը ռոմբային է։ Առաջացնում է գնդաձև ագրեգատներ, աղյուսանման բյուրեղների հովհարաձև աճուկներ։ Գույնը՝ զեյթունի կանաչ, հարդի դեղին, գորշ։ Փայլը՝ ապակու, ալմաստի։ Կարծրությունը՝ 3, խտությունը՝ 4600 կգ/մ3։ Հանդիպում է պղնձի հանքավայրերի օքսիդացման զոնայում՝ մալաքիտի, ազուրիտի, լիմոնիտի հետ։
The Doors խմբի սկավառակագրություն

1965 թվականին Լոս Անջելեսում ձևավորված The Doors խումբը, որը կազմված էր Ջիմ Մորիսոնից, Ռեյ Մանզարեկից (ստեղներ), Ջիմ Դենսմորից (հարվածային գործիքներ) և Ռոբի Քրիգերից, դարձել է իր ժամանակի ամենահայտնի ռոք խմբերից մեկը։ Նրանց դեբյուտային ալբոմը` The Doors-ը (1967), ամերիկյան Billboard 200 հիթ-շքերթում գրավել է 2-րդ տեղը։ Այս ալբոմում է եղել խմբի ամենահաջողված սինգլը` Light My Fire ստեղծագործությունը։


== Ստուդիական ալբոմներ ==
The Doors (հունվար, 1967)
Strange Days (հոկտեմբեր, 1967)
Waiting for the Sun (հուլիս, 1968)
The Soft Parade (հուլիս, 1969)
Morrison Hotel (փետրված, 1970)
L.A. Woman (ապրիլ, 1971)
Other Voices (հոկտեմբեր, 1971), առանց Ջիմ Մորիսոնի
Full Circle (հուլիս, 1972), առանց Ջիմ Մորիսոնի
An American Prayer (նոյեմբեր, 1978) Ջիմ Մորիսոնի ձայնի ձայնագրությամբ


== Համերգներ և համերգային հավաքածուներ ==
Absolutely Live (հուլիս, 1970)
Alive, She Cried (նոյեմբեր, 1983)
Live at the Hollywood Bowl (հուլիս, 1987)
In Concert]] (հուլիս, 1991)
The Bright Midnight Sampler (2000) 
Live in Detroit (հունիս, 2001)
Bright Midnight։ Live in America (փետրվար, 2002)
Live in Hollywood (մայիս, 2002)
Live at the Matrix 1967 (2008)
Live at The Bowl ’68 (2012)


== Հիթերի պաշտոնական հավաքածուներ, անթալոգիաներ ==
13 (նոյեմբեր, 1970)
Weird Scenes Inside the Gold Mine (հունվար, 1972)
The Best of the Doors (նոյեմբեր, 1985)
The Doors Box Set (հոկտեմբեր, 1998)
Without a Safety Net, համերգային, ցուցադրական և եզակի ձայնագրություններ
Live in New York
The Future ain’t What It Used to Be, համերգային, ցուցադրական և եզակի ձայնագրություններ
Band Favorites, խմբի անդամների կողմից ընտրված հիթերի հավաքածու
The Complete Studio Recordings (1999)
The Doors
Strange Days
Waiting for the Sun
The Soft Parade
Morrison Hotel
L.A.Woman
Essential Rarities
The Very Best of The Doors (2001 album) (2001) 
Legacy: The Absolute Best (օգոստոս, 2003)
Perception (2006)
The Doors (CD + DVD)
Strange Days (CD + DVD)
Waiting for the Sun (CD + DVD)
The Soft Parade (CD + DVD)
Morrison Hotel (CD + DVD)
L.A.Woman (CD + DVD)


== Բութլեգներ ==
Live at Isle of Wight Festival (England), 29.08.1970
Boot Yer Butt, 4CD (2003, Bright Midnight Records), «պաշտոնական» բութլեգ, որը հավաքել է  Ռոբի Քրիգերը տարբեր համերգային ձայնագրություններից։


== Սաունդթրեք ==
The Doors – Music from the Original Motion Picture (մայիս, 1991)
When You're Strange։ Music from the Motion Picture (ապրիլ, 2010)


== Սինգլներ ==


== Սինգլների վերաթողարկում ==


== Ծանոթագրություններ ==


== Արտաքին հղումներ ==
Doors խմբի սկավառակագրությունը Discogs կայքում
The Doors խմբի սկավառակագրությունը Allmusic կայքում
The Doors խմբի սկավառակագրությունը About.com կայքում
(6581) Սոբերս

(6581) Սոբերս (անգլ.՝ Sobers), աստերոիդ աստերոիդների հիմնական գոտում։ Հայտնաբերվել է 1981 թվականի սեպտեմբերի 22-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,299221 ա. մ., առավելագույնը մոտենում է 2,0264 ա. մ. հեռավորության վրա և հեռանում 2,572 ա. մ.։ Արեգակի շուրջ մեկ ամբողջական պտույտ է կատարում 1273,41 երկրային օրվա ընթացքում, իր ուղեծրով շարժվելով միջինում 0,282705 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,01° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6581) Սոբերս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արևելյան Մակեդոնիա և Թրակիա

Արևելյան Մակեդոնիա և Թրակիա (հուն․՝ Περιφέρεια Ανατολικής Μακεδονίας και Θράκης), պերիֆերիա Հունաստանի հյուսիսարևելյան մասում` Թրակիայում։
Ըստ 2011 թվականի մարդահամարի տվյալների, Արևելյան Մակեդոնիա և Թրակիա պերիֆերիայի բնակչությունը կազմում է 608 182 մարդ և համարվում է Հունաստանի 6-րդ ամենաբնակեցված պերիֆերիան։
Բնակչության 83 %-ը կազմում են հույն քրիստոնյաները։ Մյուս 17 %-ը կազմում են թուրք, բուլղար, գնչու մուսուլմանները։ Բնակչության միջին խտությունը` 42,96 մարդ/կմ²։
Բնակչության միջին խտությունը՝ 42,96 մարդ/կմ²։


== Աշխարհագրություն ==
Արևելյան Մակեդոնիա և Թրակիա պերիֆերիան գտնվում է Արևելյան Հունաստանում՝ Թուրքիայի և Բուլղարիայի սահմանի մոտ։
Լինելով տարածքի մեծությամբ 4-րդ պերիֆերիան Հունաստանում, տարածքը կազմում է 14 157 կմ²` ներառյալ միջերկրածովային որոշ կղզիներ և Թրակիան։
Կլիման միջերկրածովային էջ` բնորոշ մեղմ ձմեռներով և տաք ամառներով։
Վարչական կենտրոնը համարվում է Հունաստանի խոշոր քաղաքներից Կոմոտինին (թուրքերը և բուլղարները այս քաղաքը անվանում են այլ կերպ՝ Գյումյուրջինա)։ Վարչականերեն բաժանված է 5 նոմերի միջև։ Պերիֆերիայի ժամային գոտին է UTC+1:


== Ծանոթագրություններ ==
Վասիլևկա (գյուղ, Բերեզնեգովատոեի շրջան)

Անվան այլ կիրառումների համար տե՛ս՝ ՎասիլևկաՎասիլևկա (ուկրաիներեն՝ Василівка), գյուղ Ուկրաինայի Նիկոլաևի մարզի Բերեզնեգովատոեի շրջանում։ Հիմնադրվել է 1767 թվականին։
2001 թվականի տվյալներով Վասիլևկա գյուղում բնակվում էր 16 մարդ։ Բնակավայրը զբաղեցնում է 0,13 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հայերի մոռացված ցեղասպանությունը

Հայերի մոռացված ցեղասպանությունը։ Հետազոտություն՝ ցեղասպանության հանցագործությունը կանխարգելու և պատժելու վերաբերյալ (անգլ.՝ Armenian Forgotten Genocide), Հիրոյոսի Սեգավայի աշխատությունը Հայոց ցեղասպանության մասին։
Գիրքը լույս է տեսել Ճապոնիայում 2004 թվականին և նույն թվականին հանդիսավոր ներկայացվել է Հայաստանի գիտությունների ազգային ակադեմիայում, որպես Ճապոնիայում հայոց ցեղասպանության վերաբերյալ առաջին աշխատություն։ Հեղինակը Աիծի նահանգի արդյունաբերական համալսարանի պրոֆեսոր Հիրոյոսի Սեգավան իրավաբան-միջազգայնագետ է, ուստի հայոց ցեղասպանության խնդրին անդրադառնում է իրավաբանի տեսակետից՝ դիմելով միջազգային համաձայնագրերին։ Նա մեկ անգամ ևս ապացուցում է, որ 1915 թվականին Թուրքիայում երիտթուրքերը կազմակերպել և իրականացրել են հայերի ցեղասպանությունը, ինչի համար պետք է պատիժ կրեն։


== Ծանոթագրություններ ==
Արմեն Նիազյան

Արմեն Սուրենի Նիազյան (հոկտեմբերի 22, 1986(1986-10-22), Երևան, Հայկական ԽՍՀ, ԽՍՀՄ), հայ արձակագիր, առավելապես հայտնի է «Բռնիր ձեռքս. ես վախենում եմ» և «Խավարից այն կողմ» գրքով։


== Կենսագրություն ==
Արմեն Նիազյանը ծնվել է 1986 թվականի հոկտեմբերի 22-ին Երևանում։ Սովորել է Երևանի թիվ 64 միջնակարգ դպրոցում, այնուհետև շարունակել կրթությունը Երևանի թիվ 2 վարժարանում։ 2003-2006 թվականներին սովորել է ԵՊՀ աստվածաբանության ֆակուլտետում, որին զուգահեռ 2004-2006 թվականներին սովորել է ՀՊՄՀ-ի Լրացուցիչ կրթության ֆակուլտետի «Սոց. սպասարկում և տուրիզմ» բաժնում։ Ուսման տարիներին 4 ամիս սովորել է նաև Շվեդիայում՝ Մարիաննելունդի բարձրագույն դպրոցի միջազգային բաժնում։
Գրական առաջին քայլերն սկսել է անել դեռ վաղ դպրոցական տարիքում, այնուհետև 1999-2001 թվականներին թղթակցել է «Գարուն» ամսագրին կից գործող «Ծաղիկ» մանկապատանեկան հանդեսին՝ որպես պատանի ստեղծագործ։


== Ստեղծագործություններ ==

«Բռնիր ձեռքս. ես վախենում եմ» գիրքը լույս է տեսել 2016 թվականին։ Այն 2017 թվականին եղել է Երևանում ամենաշատ վաճառված գրքերի առաջին տասնյակում։ Երկրորդ անգամ հրատարակվել է 2018 թվականի մարտի 21-ին։ Գիրքը երկրորդ անգամ հրատարակվելուց անմիջապես դարձել է բեսթսելլեր, իսկ 2018 թվականի մայիսին գլխավորել է Երևանի բեսթսելլերների շարքը՝ լինելով ամենապահանջված գիրքը։ Գիրքը երրորդ անգամ հրատարակվել է 2019 թվականի փետրվարին և ուղիղ 9 ամիս հետո սպառվել ամբողջությամբ։
«Խավարից այն կողմ» գիրքը լույս է տեսել 2020 թվականին։ Այն գիրքը պատմում է մի քանի մարդկանց կյանքից խաչաձևվող դրվագներ ու մի արևի պատմություն, որ երևաց մթնած ամպերի ետևից։


== Անձնական կյանք ==
Ամուսնացած է, ունի երեք զավակ՝ երկու աղջիկ և մեկ տղա։


== Տես նաև՝ ==
Բռնիր ձեռքս. ես վախենում եմ
Խավարից այն կողմ


== Ծանոթագրություններ ==
Մատեյ Ղիկա

Մատեյ Ղիկա (ռումիներեն՝ Matei Ghica, 1728 - փետրվարի 8 (19), 1756), մոլդովացի պետական գործիչ, ֆանարիոտ Ղիկաների իշխանական ընտանիքից, ով 1753-1756 թվականներին ղեկավարել է Մոլդովական իշխանությունը։


== Կենսագրություն ==
Մատեյ Ղիկան ծնվել է 1728 թվականին։ 1752 թվականի սեպտեմբերի 11-ին դարձել է Վալախիայի իշխան։ Այս պաշտոնում է մնացել ընդամենը մեկ տարի և 1753 թվականի հունիսի 22-ին դարձել է Մոլդովայի իշխան։ Հայտնի է նաև այն փաստը, որ 1755 թվականի դեկտեմբերի 9-ին Մատեյի հրամանով բռնագանձվել են եկեղեցու կալվածքների մեծ մասը՝ այդ թվում և Սուրբ Սավայի վանքի հողերը։
Նրա թագավորանիստը՝ Կալարաշովկան, ներկայումս շարքային գյուղ է Մոլդովայի Հանրապետությունում՝ Մերձնեստրի սահմանի մոտ։ 1622 թվականին ստեղծել է կալարաշների գործակալությունը, որի կրողները Մոլդովայի իշխանությունում ունեին որոշակի արտոնություններ, այդ թվում՝ հարկային արտոնություններ։
1755 թվականին Մատեյ Ղիկան հրաժարվել է Քիշինևի Սուրբ ուրբաթավանքի իր կալվածքներից և այն հանձնել վանական Գալաթին։ Հանձման նամակում նա գրել է այսպես․ «Քիշինևի շուկա, տուն, խանութ, նկուղ…»։


== Տես նաև ==
Մոլդովական իշխանություն


== Ծանոթագրություններ ==
Տիգրան Մատուլյան

Տիգրան Հակոբի Մատուլյան (փետրվարի 20, 1960(1960-02-20), Երևան, Հայկական ԽՍՀ, ԽՍՀՄ), հայ նկարիչ, ՀՀ վաստակավոր նկարիչ (2014)։
Քանդակագործ Մարգարիտա Մատուլյանի հայրն է։ 


== Կենսագրություն ==
1974-1980 թվականներին սովորել է Երևանի Գեղանկարչական ստուդիայում, 1980-1982 թվականներին՝ Երևանի գեղարվեստի ուսումնարանում, 1982-1984 թվականներին՝ Ռիգայի Գրաֆիկայի գեղարվեստի քոլեջում (Լատվիա)։
Տիգրան Մատուլյանի ստեղծագործությունները մշտապես ցուցադրվում են Երևանի ժամանակակից արվեստի թանգարանում, «Արամե» պատկերասրահում, Շուշիի և Քաշաթաղի թանգարաններում, Հայաստանի ազգային պատկերասրահում, Մայր Աթոռ Սուրբ Էջմիածնի «Խրիմյան» թանգարանում, Երևանի պատմության թանգարանում։


== Ցուցահանդեսներ ==


=== Անհատական ցուցահանդեսներ ===
1995 թ. Կամերային թատրոնի ցուցասրահ, Երևան
1996 թ. «Համազգային» կենտրոն, Տորոնտո, Կանադա
1997 թ. «Համազգային» կենտրոն, Մոնրեալ, Կանադա
2000 թ. «Նոյյան տապան» ցուցասրահ, Բեյրութ, Լիբանան
2006 թ. «Գաբոնե» ցուցասրահ, Երևան, Հայաստան
2012 թ. Երևանի ժամանակակից արվեստի թանգարան, Երևան, Հայաստան
2016 թ. Ցուցահանդես Դանիայի հայկական դեսպանատանը, Դանիա, Կոպենհագեն


=== Խմբակային ցուցահանդեսներ ===
1997 թ. «Ժամանակակից արվեստի թանգարանը 21-րդ դարի շեմին», Երևան, Հայաստան
1998 թ. Ցուցահանդես՝ նվիրված Հայաստանում քրիստոնեության 1700- ամյակին, Էջմիածին, Հայաստան
1999 թ. Հայաստանի ազգային պատկերասրահ, Երևան, Հայաստան
2000 թ. Հայկական արվեստի տասնօրյակ (Ազգային պատկերասրահի հավաքածու), Բեյրութ, Լիբանան
2006 թ. «Ֆրանսիան հայ նկարիչների աչքերով», Փարիզ, Ֆրանսիա
2007 թ. Հայաստանի ժամանակակից արվեստի թանգարանը «Orangerie du Luxembourg»-ում «Muse d'art moderne d'Armenie», Փարիզ, Ֆրանսիա
2007 թ. Արևելյան արվեստի միջազգային 16-րդ փառատոն, Երևան, Հայաստան/Լոս Անջելես, ԱՄՆ
2007 թ. «Հայաստանի գույները», Հռոմ, Իտալիա
2009 թ. Հայաստանի նկարիչների միություն, Երևան, Հայաստան


== Ծանոթագրություններ ==


== Արտաքին հղումներ ==
Նվիրիր Կյանք - 12 Հեքիաթ, Տիգրան Մատուլյան
(186) Կելուտա

(186) Կելուտա (անգլ.՝ Celuta), աստերոիդ աստերոիդների հիմնական գոտում։ Հայտնաբերվել է 1878 թվականի ապրիլի 6-ին Պրոսպեր Անրիի կողմից Փարիզում։
Միջին հեռավորությունը Արեգակից կազմում է 2,361955 ա. մ., առավելագույնը մոտենում է 2,0073 ա. մ. հեռավորության վրա և հեռանում 2,7166 ա. մ., իսկ Երկրի ուղեծրին Կելուտա աստերոիդը նվազագույնը մոտենում է 1,0197 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1325,88 երկրային օրվա ընթացքում, իր ուղեծրով շարժվելով միջինում 0,271517 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,18° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(186) Կելուտա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ատլանտիկ Սիթի

Ատլանտիկ Սիթի (անգլ.՝ Atlantic City), ԱՄՆ-ի հյուսիս-արևելքի Նյու Ջերսի նահանգում գտնվող քաղաքը, որը հայտնի է իր խաղատներով, մոլախաղերով, ավազոտ լողափերով, առևտրի կենտրոններով, հիանալի տեսարաններով դեպի Ատլանտյան օվկիանոս։ Նրան է նվիրված սեղանի Մոնոպոլիա խաղը։ Ատլանտիկ Սիթին, իր արվարձանների հետ, գտնվում է Էբսեկոն կղզում՝ Հյուսիսային Ամերիկայի Ատլանտյան ափին։ Ըստ մարդահամարի տվյալների՝ Ատլանտիկ Սիթիի ագլոմերացիայում բնակվում է 266268 մարդ, որոնցից 35770-ը՝ բուն քաղաքում։
Քաղաքի կարգավիճակը շնորհվել Է Նյու Ջերսիի իշխանությունների կողմից 1854 թվականի մայիսի 1-ին։


== Բնակչությունը ==
2006-2008-ի դրությամբ, ըստ ԱՄՆ մարդահամարի բյուրոյի հետազոտությունների, քաղաքում բնակվում էր 34769 մարդ։ Քաղաքի ռասայական կազմը՝ սպիտակամորթների 24,0 տոկոսը, աֆրոամերիկացիների 41,7 տոկոսը, ասիացիների 14,9 տոկոսը, բնիկ ամերիկացիների 0,4 տոկոսը, այլ ցեղերի 18,3 տոկոսը, և 0,6 տոկոսը իրենց դասել են երկու կամ ավելի ցեղերի, բնակչության 24,1 տոկոսը լատինաամերիկյան կամ լատինական ռասայի են եղել։ Բնակչության 19,2%-ը եղել են  ոչ սպիտակ իսպանախոսներ։


== Խաղատուն ==
Քաղաքի զարգացման ջանքերի շրջանակներում Նյու Ջերսիի նահանգի սենատորները քվեարկել են Ատլանտիկ Սիթիում առաջին խաղատան բացման օգտին, չնայած այն բանին, որ 1974 թվականին մոլախաղերի օրինականացման հարցի շուրջ հանրաքվեն տապալվել է։ Միացյալ Նահանգների արևլյան մասում 1978 թվականի մայիսի 26-ին առաջին օրինական խաղատունը բացվել է Չալֆոնթ Հադդոն Հոլ Հոթել Հոթելի շենքում, որը կառուցվել է 1868 թվականին, գրեթե մեկ դար ծառայած է սովորական հյուրանոցով։ Քաղաքը Լաս Վեգասից հետո խաղային ինդուստրիայի խոշորագույն կենտրոնն է, և նաև Լաս Վեգասի հետ միասին երկրի երկու քաղաքներից մեկն է, որտեղ խաղատան կառուցումը թույլատրվում է ցամաքում։ Ամերիկյան օրենքներով, սակայն, խաղատների մեծ մասը պետք է լողացող հաստատություններ լինեն։


== Կլիմա ==
Ատլանտիկ Սիթին ունի խոնավ մերձարևադարձային կլիմա և միջինը 205 արևոտ օր մեկ տարվա ընթացքում։
Ամառը սովորաբար ջերմ և խոնավ։ Միջին ջերմաստիճանը առավելագույնը 5-8 °C, միջին նվազագույնը 2-4 °C: Գարնանը և աշնանը անկայուն, թեև նրանք սովորաբար ունեն, ցածր խոնավություն։
Տարեկան տեղումների քանակը կազմում է 965,20 մմ, որը բավարար է ամբողջ տարվա ընթացքում։ Քանի որ իր հարևանությամբ Ատլանտյան օվկիանոսի և նրա գտնվելու վայրը Հարավային Ջերսիում, Ատլանտիկ Սիթին ավելի քիչ ձյուն է գալիս, քան մեծ մասը մնացած Նյու Ջերսիում։ Քաղաքում տեղումները միջինում կազմում են միայն 406,40 մմ, ամեն ձմեռ ձյուն է տեղում։ Հորդառատ անձրևը Աթլանտիկ Սիթիում հազվագյուտ չէ, մինչդեռ նահանգի հյուսիսային և արևմտյան հատվածներում ձյուն են տեղում։

Միջին տարեկան ջերմաստիճանը - +12,4 C°
Քամու տարեկան միջին արագությունը - 3,7 մ/վ
Տարեկան միջին խոնավությունը - 72 %


== Այլ ==
Համերգասրահ Բորդուոկում (անգլ.՝ Boardwalk Hall) գտնվում է աշխարհի ամենամեծ երգեհոնը։ Քաղաքում աշխատում է 6 հրշեջ կայարան։  Քաղաքի հայտնի  բնակիչների թվում են լոբբիստ Ջեք Աբրամոֆը և արվեստաբան Ալան Կապրոուն։


== Ծանոթագրություններ ==


== Արտաքին հղումներ ==
Atlantic City Regional Chamber of Commerce
Նիկոլայ Օբյորտիշև

Նիկոլայ Օբյորտիշև (ռուս.՝ Никола́й Миха́йлович Обёртышев, հունիսի 7, 1934(1934-06-07) - օգոստոսի 27, 2007(2007-08-27)), ռուս դիվանագետ։


== Կենսագրություն ==
1964 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։
1964 թվականից զբաղվել է դիվանագիտական գործունեությամբ։

1964 թվականից մինչև 1971 թվականը եղել է ԽՍՀՄ արտաքին գործերի նախարարության կենտրոնական համակարգի աշխատակից։
1964 թվականից մինչև 1971 թվականը Նիդերլանդներում եղել է ԽՍՀՄ դեսպանատան աշխատակից։
1971-1979 թվականներին եղել է ԽՍՀՄ արտաքին գործերի նախարարի տեղակալի օգնական։
1979 թվականից մինչև 1986 թվականը Շվեյցարիայում եղել է ԽՍՀՄ դեսպանատան խորհրդական, խորհրդական-դեսպանորդ։
1986-ից մինչև 1988 թվականը եղել է ԽՍՀՄ արտաքին գործերի նախարարության Եվրոպական առաջին բաժնի փորձագետ, վարիչի տեղակալ։
1989-1992 թվականներին Մյունխենում եղել ԽՍՀՄ, իսկ 1991 թվականից հետո՝ Ռուսաստանի Դաշնության գլխավոր հյուպատոս։
1992 թվականի օգոստոսի 6-ից մինչև 1996 թվականի օգոստոսի 15-ը Լիտվայի Հանրապետությունում եղել է Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է եղել, ունեցել մեկ որդի։


== Դիվանագիտական աստիճան ==
Արտակարգ և լիազոր դեսպան (1992 թվականի հուլիսի 2)


== Ծանոթագրություններ ==


== Գրականություն ==
Кто есть кто в России и в ближнем зарубежье: Справочник. - М: Издательский дом «Новое время», «Всё для Вас», 1993. - С. 469. - ISBN 5-86564-033-X


== Արտաքին հղումներ ==
Биография на сайте Центра военно-политических исследований МГИМО
Սպիտակ որոր

Սպիտակ որոր (լատ.՝ Pagophila eburnea) որորների ընտանիքի (Laridae) ոչ մեծ բևեռամերձ թռչուն, սպիտակ որորների (Pagophila) միակ տեսակ։


== Բնութագիր ==
Փետուրները սպիտակ է, երիտասարդ է` մուգ բծերով։ Կտուցը դեղին է կանաչավուն հիմքով. աչքերի շուրջ կա մերկ օղակ կարմիր գույնի, ոտքերը սև են։ Մարմնի երկարությունը մոտ 45 սմ։
Բնադրում են գաղութներով, հաճախ ժայռերի վրա։ Բազմացումը սկսվում է հուլիսի սկզբին՝ 1-2 ձու դնելու դեպքում։ Երկու ծնող թռչուններն էլ թուխս են նստում մոտ մեկ ամիս։ Ձագերի մարմինը ծածկվում է աղվամազով, իսկ առաջին տարվա վերջին նրանք ծածկվում են փետուրներով։ Սնունդ - ծովային անողնաշարավորներ, լեշեր, ծովաշան, ծովափղի և սպիտակ արջի արտաթորություն։ Սպիտակ որորը գետնին լավ է տեղաշարժվում, լողում է, բայց դժկամորեն է նստում ջրի վրա։


== Տարածվածություն ==
Այն ապրում է Արկտիկայի, Հյուսիսային Ամերիկայի և Եվրասիայի շրջանների բարձր լայնություններում։ Ռուսաստանում բնադրումը ապացուցված է Ֆր. Վիկտորիայում, Ֆրանց Յոզեֆ Երկրում, Հյուսիսային Երկրում, Կարա ծովի կղզիներում։ Միակ բույնը գտնվում է հյուսիսում՝ Նոր Երկիր կոչվող տարածքում։ Կան ենթադրություններ Նոր Երկրի արևմտյան ափին սպիտակ որոր բնի տեղակայման մասին, սակայն այն չի հաստատվում։ Ռուսաստանում ձմռանը տեղակայված են Բարենցի և Բերինգի ծովերի շրջաններում։ Ձմեռում են Նոր Երկրի հյուսիսային մասերում։ Անվանական սպիտակ որորները լայնորեն հայտնաբերվում են Արկտիկայի ավազանի ամբողջ տարածքում, թռչում են Արկտիկայի բարձր լայնություններում՝ մինչև 87-88° հյուսիսային լայնություններում, իսկ հարավից` Թաիգայի շրջանները։ Ռուսաստանից դուրս այն բույն է դնում Արկտիկայի ամերիկյան հատվածում և Գրենլանդիայում։ Աշնանը գաղթում է միայն դեպի հարավ ընկած կարճ հեռավորությունների վրա, նրանց մեծ մասը ձմռանը ձմեռում են հյուսիսային լայնություններում, սառույցի եզրերին, չնայած ոմանք հասնում են ավելի հարավային շրջաններ։


== Պատկերասրահ ==

		
		
		
		
		
		
		
		
		
		
		
		


== Ծանոթագրություններ ==


== Հղումներ ==
Ռուսաստանի ողնաշարավոր կենդանիներ։ Սպիտակ որոր Archived 2018-03-19 at the Wayback Machine..
«Սպիտակ որորներ»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Նատալիա Վյորներ

Նատալյա Վյորներ (գերմ.՝ Natalia Wörner, սեպտեմբերի 7, 1967(1967-09-07)[…], Bad Cannstatt, Շտուտգարտ, Գերմանիայի Ֆեդերատիվ Հանրապետություն), գերմանացի դերասանուհի։


== Կենսագրություն ==


=== Կարիերա ===
Միջնակարգ դպրոցն ավարտելուց հետո Նատալյա Վյորները տեղափոխվել է Նյու Յորք, որտեղ սովորել է դպրոցում դերասանական վարպետություն Լի Ստրասբերգի հետ, որից հետո վերադարձել է Գերմանիա։ «Հաղթող» (գերմանական Die Sieger) գեղարվեստական ֆիլմի նկարահանման ժամանակ Նատալյա Վյորները հանդիպեց Հերբերտ Քնաուպոմի հետ, որի հետ նրանք միասին մասնակցել են ֆիլմերում մինչև 2001 թվականը։


=== Անձնական կյանք ===
«Միսս Տեխաս»-ի նկարահանման ժամանակ (գերմաներեն Miss Texas) Նատալյա Վյորների գործընկերն էր կանադացի Ռոբերտ Զելիգերը, որի հետ Նատալյա Վյորները վերապրեց հեղեղը [սկզբնաղբյուրը չի նշվում 2605 օր], որը տեղի է ունեցել Սուրբ Ծննդյան օրը 2004 թվականին Կաո Լակ կղզու վրա (Թաիլանդ)։ Ռոբերտ Զելիգերը և Նատալյա Վյորներն ամուսնացել են 2006 թվականի հունվարին։ 2008 թվականի հունվարի սկզբին հայտնի դարձավ, որ նրանք ամուսնալուծվել են, և նախաձեռնողը Նատալյա Վյորներն էր [աղբյուրը նշված չէ 2605 օրվա]։


== Ֆիլմագրություն ==
1990-1992: Glück 1
1992: Thea und Nat
1993: Leni/Լենի
1994: Die Maschine; Frauen sind was Wunderbares; Die Sieger
1995: Erotic Tales: Der Elefant vergisst nie, Kinder der Nacht
1996: Irren ist männlich; Tatort Perfect Mind – Im Labyrinth'
1997: Zum Sterben schön; Zur Zeit zu zweit; Spiel um dein Leben
1998: Der Laden, mammamia
1999: Der Feuerteufel – Flammen des Todes; Das Tal der Schatten; Frauen lügen besser
2001: Suck My Dick; Verbotene Küsse
2002: Der Seerosenteich
2003: Wenn Weihnachten wahr wird
2003: Liebe und Verlangen
2004: Miss Texas; 20 Nächte und ein Regentag
2004: Experiment Bootcamp
2005: Das Geheimnis des Roten Hauses
2005: Durch Himmel und Hölle
2006: Die Sturmflut; Unter anderen Umständen
2007: Durch Himmel und Hölle
2008: Die Lüge
2010: Երկրի սյուները / The Pillars of the Earth.Էլլենի դերը։


== Մրցանակներ ==


== Ծանոթագրություններ ==


== Արտաքին հղումներ ==
Պաշտոնական կայք (գերմ.)
Նատալիա Վերնյոր (անգլ.) Internet Movie Database կայքում
Ակտուալ տեղեկություններ Նատալիա Վերնյորի մասին (գերմ.)
Հոմսի գավառ

Հոմսի գավառ, (արաբ․՝ منطقة حمص‎‎) Սիրիայի Արաբական Հանրապետության գավառի կարգավիճակ ունեցող վարչական միավոր, որը հանդիսանում է Հոմսի մարզի 7 գավառներից մեկը։
Վարչական կենտրոնն է Հոմս քաղաքը։ 2004 թվականի մարդահամարի տվյալներով գավառը ունի 944, 916 բնակչություն։
Հոմսի գավառը բաղկացած է 10 շրջաններից՝

Հոմսի շրջան (արաբ․՝ ناحية حمص‎‎), կենտրոն՝ Հոմս, բնակչություն 750, 501
Խիրբա Թին Նուրի շրջան (արաբ․՝ ناحية خربة تين نور‎‎), կենտրոն՝ Խիրբա Թին Նուր, բնակչություն 52, 879,
Այն ալ-Նիսերի շրջան (արաբ․՝ ناحية عين النسر‎‎), կենտրոն՝ Այն ալ-Նիսեր, բնակչություն 30, 267,
Ալ-Ֆուրկուլուսի շրջան (արաբ․՝ ناحية الفرقلس‎‎), կենտրոն՝ Ալ-Ֆուրկուլուս, բնակչություն 13, 506,
Ալ-Ռիկամայի շրջան (արաբ․՝ ناحية رقاما‎‎), կենտրոն՝ Ալ-Ռիկամա, բնակչություն 20, 602
Ալ-Կարյաթեյնի շրջան (արաբ․՝ ناحية القريتين‎‎), կենտրոն՝ Ալ-Կարյաթեյն, բնակչություն 16, 795,
Մահինի շրջան (արաբ․՝ ناحية مهين‎‎), կենտրոն՝ Մահին, բնակչություն 13, 511
Հիսյա շրջան (արաբ․՝ ناحية حسياء‎‎), կենտրոն՝ Հիսյա, բնակչություն 15, 195,
Սադադի շրջան (արաբ․՝ ناحية صدد‎‎), կենտրոն՝ Սադադ, բնակչություն 4, 092,
Շինի շրջան (արաբ․՝ ناحية شين‎‎), կենտրոն՝ Շին, բնակչություն 27, 951,


== Ծանոթագրություններ ==
Հեկտոր Ռշտունի

Հեկտոր Գալուստի Ռշտունի (նոյեմբերի 29, 1915(1915-11-29), Ոսկեվազ, Էջմիածնի գավառ, Երևանի նահանգ, Կովկասի փոխարքայություն, Ռուսական կայսրություն - մայիսի 28, 1998(1998-05-28), Երևան, Հայաստան), հայ խորհրդային գրականագետ-քննադատ։ Բանասիրական գիտությունների դոկտոր (1973), պրոֆեսոր (1974)։ ԽՍՀՄ գրողների միության անդամ 1958 թվականից։


== Կենսագրություն ==
Հեկտոր Ռշտունին ծնվել է 1915 թվականին Աշտարակի շրջանի Ոսկեվազ գյուղում։ 1930 թվականին ավարտել է Նոր Բայազետի (այժմ՝ Գավառ) միջնակարգ դպրոցը։ 1930-1935 թվականներին աշխատել է Երևանի համար 9 և 7 դպրոցներում որպես հայոց լեզվի ու գրականության ուսուցիչ։ 1935 թվականին էքստեռն քննություններ է տվել և ընդունվել Երևանի պետական համալսարանի բանասիրական ֆակուլտետի չորրորդ կուրսը, ավարտել է Երևանի պետական համալսարանը (1937)։ 1937 թվականից դասավանդել է Երևանի տարբեր ինստիտուտներում։ 1937-1949 թվականին աշխատել է Երևանի Կարլ Մարքսի անվան պոլիտեխնիկական ինստիտուտում, որպես հայոց լեզվի ավագ դասախոս։ 1950 թվականին «Գեղամ Սարյանի պոեզիան» թեմայով դիսերտացիա է պաշտպանել և ստացել բանասիրական գիտությունների թեկնածուի աստիճան։ 1972 թվականին «Սիամանթո» թեմայով դիսերտացիա է պաշտպանել և ստացել բանասիրական գիտությունների դոկտորի աստիճան։ 1961 թվականից դասախոսել է Երևանի Խ. Աբովյանի անվան հայկական մանկավարժական ինստիտուտում։ Ռշտունու աշխատությունները նվիրված են հայ դասական, հատկապես արևմտահայ գրական խոշոր դեմքերին, խորհրդային գրականության պատմությանը և պոեզիայի գեղագիտական վերլուծության հարցերին («Գեղամ Սարյան», 1958, «Դանիել Վարուժան», «Սիամանթո», 1970, մենագրություններ)։ ԽՄԿԿ անդամ 1961 թվականից։
«Հայ դասականների գրադարան» մատենաշարի «Սիամանթո»։ «Դանիել Վարուժան» (1979) հատորի բնագիրը պատրաստել, առաջաբանները գրել, ծանոթագրություններն ու բառարանները կազմել է Ռշտունին։


== Երկեր ==
Գեղամ Սարյան, Երևան, Հայպետհրատ, 1958, 190 էջ։
Դանիել Վարուժան, Երևան, Հայպետհրատ, 1961, 290 էջ։
Սիամանթո, Երևան, Հայպետհրատ, 1970, 480 էջ։
Սիամանթո, Երևան, Երևանի մանկավարժական ինստիտւտի հրատարակչություն, 1979, 50 էջ։
Միսաք Մեծարենց, Երևան, Սովետական գրականություն հրատարակչություն, 1986, 320 էջ։


=== Մամուլ ===
«Զանգվի ափին» (գրախոսություն Սիլվա Կապուտիկյանի «Զանգվի ափին» գրքի մասին)։ «Գրական թերթ», 1948, № 5:


== Ծանոթագրություններ ==
Օբլաստնայա (գյուղ, Ուվինսկի շրջան)

Օբլաստնայա (ռուս.՝ Областная), գյուղ Ռուսաստանի Ուդմուրթական հանրապետության Ուվինսկի շրջանի կազմում։
Բնակչությունը 2008 թվականին գրանցված տվյալներով կազմում էր 395 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բլղասոն

Բլղասոն, գյուղ Արևմտյան Հայաստանում, Էրզրումի վիլայեթի Բասենի գավառակում։ Գտնվում էր Հասանկալա քաղաքից հարավ-արևելք, Ալվար գյուղից 6-7 կմ արևելք։


== Բնակչություն ==
Բնակիչները հայեր և հույներ էին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ռիլսկի շրջան

Ռիլսկի շրջան (ռուս.՝ Рыльский район), մունիցիպալ շրջան Ռուսաստանի Դաշնության Կուրսկի մարզում։
Ստեղծվել է 1928 թվականին։ Վարչական կենտրոնը՝ Ռիլսկ։


== Աշխարհագրություն ==
Շրջանի տարածքի մակերեսը կազմում է 1505,02 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 33076 մարդ։ Բնակչության խտությունը կազմում էր 21,98 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Շապկինա (գետ)

Շապկինա (ռուս.՝ Шапкина), գետ Ռուսաստանում, հոսում է Կոմի Հանրապետությունով։ Գետի երկարությունը կազմում է 499 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000081854
Կոդը ըստ հիդրոլոգիական հետազոտության (ՌԴ) — 103008185
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
(9422) Կուբոնիվա

(9422) Կուբոնիվա (անգլ.՝ Kuboniwa), աստերոիդ աստերոիդների հիմնական գոտում։ Հայտնաբերվել է 1996 թվականի հունվարի 13-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,462456 ա. մ., առավելագույնը մոտենում է 2,0795 ա. մ. հեռավորության վրա և հեռանում 2,8454 ա. մ.։ Արեգակի շուրջ մեկ ամբողջական պտույտ է կատարում 1411,4 երկրային օրվա ընթացքում, իր ուղեծրով շարժվելով միջինում 0,255065 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,44° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9422) Կուբոնիվա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բոինգ 727-ի վթարը Գվադելուպայում (1962)

1962 թվականի հունիսի 22-ին՝ ուրբաթ, Գվադելուպա կղզու Պուենտ-ա-Պիտեր օդանավակայանում վայրէջք կատարելիս վթարի է ենթարկվել Air France ընկերության Բոինգ 707-328 օդանավը, որի արդյունքում զոհվել է 113 մարդ։ Խոշորագույն ավիավթարն է Գվադելուպայում։


== Ինքնաթիռ ==
F-BHST (գործարանային՝ 18247, սերիական՝ 274) համարով Բոինգ 707-328-ը թողարկվել էր 1962 թվականին Beoing ընկերության կողմից և փետրվարի 23-ին իրականացնում էր իր առաջին թռիչքը։ Նրա չորս տուրբոշարժիչները Pratt & Whitney JT4A սերիայի էին։ Մարտի 9-ին օդանավը տրվել էր ֆրանսիական Air France ընկերությանը։


== Վթար ==
Ինքնաթիռն իրականացնում էր Փարիզից Սանտիագո AF117  չվերթը Լիսաբոնում, Սանտա-Մարիայում, Պուենտ-ա-Պիտերում, Լիմայում, Կարակասում և Բոգոտայում միջանկյալ կանգառներով։ Սանտա-Մարիայից թռիչքից հետո Բոինգում գտնվում էին 10 անձնակազմի անդամներ և 103 ուղևորներ։
Գվադելուպայում գիշեր էր և կատաղի ամպրոպ, ամպամածության բարձրությունը կազմում էր 300 մետր, իսկ տեսանելիությունը՝ 10 կիլոմետր։ Օդանավակայանում չէր աշխատում նաև VOR-ը։ Օդանավակային մոտենալիս անձնակազմը շարժահաղորդ ռադիոկայանով զեկուցեց թռիչքը 5 000 ֆուտ (մետավորապես 1520 մետր) բարձրության վրա, որից հետո կատարելով վայրէջքը, շրջադարձ կատարեց դեպի արևելք։ Ամպրոպի պատճառով ռադիոկողմնացույցը սկսեց ցույց տալ ոչ ստույգ ցուցումներ։ Արդյունքում անձնակազմը սխալմամբ կարծեց, որ ինքնաթիռը մտել է վայրէջքագիծ, չնայած իրականում գտնվում էր 15 կիլոմետր արևմուտք։
Ժամը 04:03-ին իջնող Բոինգն օդավակայանից մոտավորապես 25 հեռավորության վրա 427 մետր բարձրության վրա մխրճվում է Դեսե համայնքում գտնվող Դոս-դ'Էն (ֆր.՝ Dos d'Âne) լեռանը և պայթում։ Օդանավում գտնվող բոլոր 113 մարդիկ զոհվում են։ Մեկ ամսվա ընթացքում սա Air France ընկերության 707-րդի արդեն երկրորդ վթարն էր (նախորդը եղել էր հունիսի 3-ին)։ Բացի այդ, վթարը նշանակելիորեն գցեց Պուենտ-ա-Պիտրեում միջազգային օդանավակայանի բացման էյֆորիան։ Սա 2013 թվականի խոշորագույն ավիավթարն էր Գվադելուպայում։


== Պատճառները ==
Հետաքննությունը բարդանում էր նրանով, որ Բոինգի վրա տեղադրված չէին ինքնագրիչներ։ Արդյունքում վթարի ճշգրիտ պատճառը պաշտոնապես չի հաստատվել։ Հիմնական վարկածներն էին՝ անձնակազմին եղանակային պայմանների մասին ոչ ճշգրիտ տեղեկությունների տրամադրումը, օդանավակայանի VOR չաշխատելը, ինչպես նաև ռադիոկողմնացույցի խափանումը ամպրոպից առաջացած խանգարումների պատճառով։


== Հայտնի ուղևորներ ==
Ջաստին Կատայե (ֆր.՝ Justin Catayée) - ֆրանսիական քաղաքական գործիչ, Գվինեայի Սոցալիստական կուսակցություն հիմնադիր։


== Հիշողություն աղետի մասին ==
2002 թվականին աղետի 40-ամյակի առթիվ վթարի վայրում տեղադրվել է հուշատախտակ։ Պահպանվել են նաև ինքնաթիռի բազմաթիվ բեկորներ։
2013 թվականի դրությամբ դեռևս գոյություն ունի AF117 չվերթը, բայց իրականացնում է Փարիզ-Շանհայ ուղերթը և ինքնաթիռը Բոինգ 777 է։


== Ծանոթագրություններ ==
Բարի գալուստ Եդեմ

Բարի գալուստ Եդեմ (անգլ. Into the Blue), 2005 թվականի ամերիկական արկածային ֆիլմ։ Սյուժեն համընկնում է Бездна (ֆիլմ, 1977) (անգլ. The Deep) ֆիլմի հետ։


== Սյուժե ==
Ջարեդը, երիտասարդ տղան, ապրում էր ոչ հարուստ, բայց արդար դայվինգի հրահանգչի կյանքով, ինչով շատ ուրախ էր իր սիրեցյալ` գեղեցկուհի Սեմը։ Բայց Ջարեդը համակված էր գտնել խորտակված նավի գանձերը։ Եվ ահա մի անգամ, երբ իրեն հյուրընկալում է իր հին ընկերը` Բրայիսը իր նոր ընկերուհու Ամանդայի հետ, Ջարեդը ստանում է այն ամենը, ինչն անհրաժեշտ էր նրա երազանքն իրականացնելու համար։ Նրանք մեկը մյուսի ետևից հայտնաբերում են այն հետքերը, որոնք խոսում էին մոտակայքում խորտակված ծովահենների նավի մասին։ Սակայն, գանձերի հայտնաբերման մոտակայքում, որը խոստանում էր հարուստ և անհոգ կյանք, որսորդները բախվում են մեծ քանակով կոկաինով լի ինքնաթիռի։ Ընկերները խոստանում են միմյանց ոչ ոքի չասել և գաղտնի պահել իրենց գտածը։ Սակայն իրենց քարտեզները խառնում են մաքսանենգները, ովքեր մոտ են ինքնաթիռի բացահայտմանը։ Իսկ երբ չորսից մեկը ընդունում է ճակատագրական որոշում, նրանց ետևից սկսում է իրական որս։


== Դերերում ==


== Ծանոթագրություններ ==


== Արտաքին հղումներ ==
Ֆիլմի պաշտոնական կայքը Archived 2019-11-30 at the Wayback Machine.
Մեորե Էծերի

Մեորե Էծերի (վրաց.՝ მეორე ეწერი), գյուղ Վրաստանում։ Գտնվում է Սամեգրելո-Զեմո Սվանեթ մարզի Աբաշայի շրջան‎‎‎ում։


== Դիրք ==
Գյուղը գտնվում է ծովի մակարդակից 12 մետր բարձրության վրա։ Շրջկենտրոն Աբաշայից հեռու է 4 կմ։


== Բնակչություն ==
Ըստ 2002 թվականի մարդահամարի տվյալների, գյուղի բնակչությունը կազմում է 256 մարդ։


== Ծանոթագրություններ ==
Պլանեբրուխ

Պլանեբրուխ (գերմ.՝ Planebruch), կոմունա Գերմանիայում, Բրանդենբուրգի տարածքում։
Մտնում է Պոտսդամ Միթելմարկ շրջանի կազմի մեջ։ Գտնվում է Բրյուկի ենթակայության ներքո։ Բնակչությունը 1119 մարդ է (2010 թվականի դեկտեմբերի 31–ի տվյալներով)։ Զբաղեցնում է 65,30 կմ² տարածք։ Պաշտոնական կոդը՝ 12 0 69 470։
Կոմունան ստորաբաժանվում է 3 գյուղական շրջանի։


== Ծանոթագրություններ ==


== Արտաքին հղումներ ==
Պաշտոնական էջ
Կարլովկա (քաղաք, Ուկրաինա)

Անվան այլ կիրառումների համար տե՛ս՝ ԿարլովկաԿարլովկա (ուկրաիներեն՝ Карлівка), քաղաք Ուկրաինայի Պոլտավայի մարզի Կառլովկայի շրջանում։ Հիմնադրվել է 1711 թվականին։
2001 թվականի տվյալներով Կարլովկա քաղաքում բնակվում էր 17 849 մարդ։ Բնակավայրը զբաղեցնում է 15,59 կմ² տարածք։ Բնակչության խտությունը կազմում էր 1145,12 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ոչ ծննդյան օր

Ոչ ծննդյան օր (անգլ.՝ unbirthday), իրադարձություն, որը կարելի է նշել ամեն օր` բացի սեփական ծննդյան օրվանից։ «Unbirthday» նորաբանությունը մտածել է Լուիս Քերոլը իր «Ալիսը հայելու աշխարհում» վիպակում, ինչը ոգեշնչություն է հանդիսացել դիսնեյյան Ալիսան հրաշքների աշխարհում մուլտֆիլմի «Ողջույն ոչ հոբելյարներին» երգի ստեղծման համար։


== «Ալիս»-ի մեջ ==
«Ալիսը հայելու աշխարհում» վիպակում Humpty Dumpty-ն ատում է փողկապը, որը, ինչպես նա է ասում, նրան նվիրել են իր «ոչ ծննդյան օրը» Սպիտակ թագավորն ու թագուհին, ինչից հետո Ալիսը հաշվել է տարվա մեջ ոչ ծննդյան օրերը։
«Ալիսան հրաշքների աշխարհում» մուլտֆիլմում գլխավոր հերոսուհին հանդիպում է գլխարկագործին, մարտի ճագարին և Սոնյային, ովքեր տոնում են ոչ ծննդյան օրերը` այդ իրադարձության մասին երգ երգելով (տեքստի հեղինակներ և կոմպոզիտորներ` Մեք Դևիդ, Էլ Հոֆման և Ջերի Լիվինգսթոն)։ Նախ Ալիսան չի պատկերացնում, թե դա ինչ տոն է, սակայն գլխարկագործը բացատրում է նրան։ Նա հասկանում է, որ դա նաև իր ոչ ծննդյան օրն է և միանում է տոնական տորթին։ Մուլտֆիլմի այս տեսարանը ներառում է ոչ ծննդյան օրվա գաղափարը` ներկայացված «Ալիսը հայելու աշխարհում»-ում և «Ալիսան հրաշքների աշխարհում»-ի 7-րդ գլխում։
Ոչ ծննդյան օրվա տոնակատարությունը ներկայացվում է նաև «Unbirthday Party with Alice in Wonderland» կոմիքսում (1951 թվական), որի լույս տեսնելը համընկավ մուլտֆիլմի հետ։ Կոմիքսային տարբերակը շատ ավելի երկար է (32 էջ) մուլտֆիլմի տեսարանից։


== Մշակույթի մեջ ==
«UnBirthday»` ավստրալիացի երաժիշտ Pogo-ի երգը, որն ընդգրկված է «Wonderland» մինի-ալբոմի մեջ։
«Happy Unbirthday»` ճապոնական D խմբի սինգլը` թողարկված 2015 թվականին։


== Ծանոթագրություններ ==
Սոֆիա (Դիարբեքիրի գավառ)

Անվան այլ կիրառումների համար տե՛ս՝ Սոֆիա (այլ կիրառումներ)Սոֆիա, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։ Գտնվում էր Ֆարկին տանող ճանապարհի ձախ կողմում, Դիարբեքիր քաղաքից 35 կմ հյուսիս-արևելք։


== Բնակչություն ==
XX դարի սկզբին ուներ 15 տուն քուրդ բնակիչ։


== Տնտեսություն ==
Բնակչության հիմնական զբաղմունքը անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Բալաթ

Բալաթ (թուրքերեն՝ Balat), ավանդական հրեական թաղամաս Ստամբուլի Ֆաթիհ շրջանում։ Գտնվում է Ստամբուլի եվրոպական հատվածում։ Հավանաբար անվանումը ծագել է հունարեն՝ palation, լատ.՝ palatium («պալատ») բառերից՝ ի պատիվ բյուզանդական Բլաքերնի պալատի, որը կառուցված է եղել ժամանակակից Բալաթի տարածքում։
Բալաթը գտնվում է Ստամբուլի եվրոպական հատվածում՝ Ոսկեղջյուրի արևմտյան ափին, քաղաքի պատմական շրջանում։ Բալաթը արևելքից սահմանակից է Ֆեներին, իսկ հյուսիսից Բալաթի ափերը ողովում են Ոսկեղջյուրի ջրերով՝ ստեղծելով արհեստական սահման։ Արևմտուտքում Բալաթը սահմանակից է Հայվանսարայ, հարավից՝ Դրաման թաղամասերին։ Վերջին երկուսը համարվում են քաղաքի ավանդական կրոնական թաղամասերը, որտեղ տեղացիները պարտավոր են փողոց դուրս գալ գլխաշորով։ Բալաթում բնակվում են մեծ քանակությամբ հրեաներ։ Հրեական մեկ այլ թաղամաս է Քուսգունջուքը, որը գտնվում է Ստամբուլի ասիական հատվածում։
Թաղամասի ամենահայտնի տեսարժան վայրը Ստամբուլի ամենահին սինագոգն է։ Բացի դրանից թաղամասում կառուցված են նաև հունական և հայկական եկեղեցիներ։ Թաղամասը համարվում է նաև Ստամբուլի առևտրային խոշոր թաղամասերից մեկը, որտեղ առկա են մեծ քանակությամբ սուպերմարկետներ և շուկաներ։


== Պատմություն ==
Երկար ժամանակ Բալաթը բնակեցված է եղել հիմնականում հրեաներով։ 1947 թվականին Իսրայելի հիմնադրումից հետո շատերը վերադարձան հայրենիք։ Ներկայումս թաղամասը հիմնականում բնակեցված է թուրքերով, Անատոլիացի քրդերով և գնչուներով։ Վերջին երկուստ 1970-ական թվականներին լքել են Թրակիան, Արևելյան Անատոլիան և Հարավարևելյան Անատոլիան՝ բնակություն հաստատելով Բալաթում։


== Տես նաև ==
Հակասեմությունը Թուրքիայում
Կրոնը Թուրքիայում


== Գրականություն ==
Belge, Murat (2000). İstanbul Gezi Rehberi. İstanbul: Tarih Vakfı Yurt Yayınları. ISBN 975-333-002-2:
Ստրուկովո (այլ կիրառումներ)

Ստրուկովո, կարող է վերաբերել՝

Ստրուկովո - գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Ստրուկովո - կայարան Ռուսաստանի Սմոլենսկի մարզի Դորոգոբուժսկի շրջանի կազմում։
Ստրուկովո - գյուղ Ռուսաստանի Սմոլենսկի մարզի Կրասնինսկի շրջանի կազմում։
Ստրուկովո - գյուղ Ռուսաստանի Սմոլենսկի մարզի Վյազեմսկի շրջանի կազմում։
Ցուգումի Օբա

Ցուգումի Օբա (ճապ.՝ 大場 つぐみ Օբա Ցուգումի,  ծնվել է Տոկիոյում, Ճապոնիայում), Մահվան տետրը մանգայով հայտնի մանգակ է։ Նրա ինքնությունն անհայտ է, որոշ ժամանակ նույնիսկ անհայտ էր նրա սեռը։ Մահվան տետրը յուրաքանչյուր գլխի սկզբում հատուկ էջերով Օբան տեղեկացնում է, որ թեյի բաժակներ է հավաքում ու սյուժեի զարգացնում է ոտքերն աթոռին դրած՝ այնպես, ինչպես Էլը, մանգայի գլխավոր հերոսներից մեկը։
Շշուկները, որ Ցուգումի Օբան Հիրոշի Գամոյի կեղծանուններից է, ընդամենը շշուկներ են։ Նշվում էր, որ Բաքումանում գլխավոր հերոսներից մեկի քեռին նույնպես մանգակ էր ու աշխատում էր սուպերհերոս կերպարի վրա, ով բոլոր կողմերից հիշեցնում է Գամոյին ու Թոթթեմո!Հաջողակ-ին։ 


== Ստեղծագործություններ ==
Օբայի երկու ստեղծագործություններն էլ նկարազարդվել են Թաքեշի Օբատայի կողմից ու հրատարակվել Weekly Shōnen Jump-ում։ 

Մահվան տետրը կենտրոնացած է գտնող ավագ դպրոցի աշակերտի շուրջ։ Գործողությունները սկսվում են նրանով, որ Յագամի Րայթոն (Լայթը) գերբնական հատկություններով օժտված տետր է գտնում։ Այն թույլատրում է տիրոջը ցանկացած մարդու սպանել, միայն զոհի դեմքը տեսնելով ու նրա անունը տետրում գրանցելով։ Մանգան ներկայացնում է Լայտի չարից մաքուր աշխարհ ստեղծելու մոլուցքը, աշխարհ, որտեղ նա աստված կլինի ու ինքը կորոշի, ով է արժանի ապրել, իսկ ով՝ ոչ։ Րայթոին դեմ է դուրս գալիս ժամանակի լավագույն դետեկտիվը՝ Էլը։ Մանգան կպատմի նրանց՝ հանուն արդարության հակամարտությունը։
Բաքումանը նույնպես կենտրոնացած է ավագ դպրոցի երկու աշակերտի շուրջ, ովքեր իրենց առջև պակաս գլոբալ խնդիր են դրել. մանգա ստեղծել, որ հաջողություն կունենա ու հետագայում նրա հիման վրա անիմե կստեղծեն, որպեսզի խմբի նկարիչը՝ Մորիտաքա Մաշիրոն կատարի Միհո Աձուքիին տված խոստումը։ Միհո Աձուքիի երազանքը երբևէ անիմե հնչունավորելն է։ Նույն երազանքն ունի նաև Աքիտա Տաքագին՝ դուետի հեղինակը։


== Տես նաև ==
Թաքեշի Օբատա


== Ծանոթագրություններ ==
Գյոկդաղ (այլ կիրառումներ)

Գյոկդաղ, կարող է վերաբերել՝

Գյոկդաղ - լեռ Գանձակ քաղաքում
Գյոկդաղ - լեռ Կարսի սարահարթի արևմտյան շրջան, Արաքսի ձախակողմյան վտակներից մեկի ակունքում
Գյոկդաղ - լեռ Կարսի սարահարթի հարավային շրջան, Հայկական պարի հյուսիսային հատվածում
Գյոկդաղ - լեռնագագաթ Ախալքալաքի սարահարթում
Գյոկդաղ - լեռնագագաթ Հայկական լեռնաշխարհում, Անտիկպոնտական լեռնահամակարգում
Գյոկդաղ - լեռնաշղթա Ախալքալաքի սարահարթում, Ախալքալաքից հարավ-արևմուտք
Բերեզնիկի (գյուղ, Տոնկինսկի շրջան)

Անվան այլ կիրառումների համար տե՛ս՝ ԲերեզնիկիԲերեզնիկի (ռուս.՝ Березники), գյուղ Ռուսաստանի Նիժնի Նովգորոդի մարզի Տոնկինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նիեձյու (այլ կիրառումներ)

Նիեձյու, կարող է վերաբերել՝

Նիեձյու - գետ Ռուսաստանում, Լիժայի վտակը
Նիեձյու - գետ Ռուսաստանում, Յոլվայի վտակը